/* KOM/2001/0029 lopull. - COD 99/0244 */ Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi tupakkatuotteiden valmistamista, esittämismuotoa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä (uudelleen muotoiltu teksti) komission ehdotusta muuttava EY:n perustamissopimuksen 250 artiklan 2 kohdan nojalla





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI TUPAKKATUOTTEIDEN VALMISTAMISTA, ESITTÄMISMUOTOA JA MYYNTIÄ KOSKEVIEN JÄSENVALTIOIDEN LAKIEN, ASETUSTEN JA HALLINNOLLISTEN MÄÄRÄYSTEN LÄHENTÄMISESTÄ (uudelleen muotoiltu teksti) KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1999/0244 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EuroOPan ParlamentIN JA NEUVOSTON DIREKTIIVI TUPAKKATUOTTEIDEN VALMISTAMISTA, ESITTÄMISMUOTOA JA MYYNTIÄ KOSKEVIEN JÄSENVALTIOIDEN LAKIEN, ASETUSTEN JA HALLINNOLLISTEN MÄÄRÄYSTEN LÄHENTÄMISESTÄ (uudelleen muotoiltu teksti) (ETA:n kannalta merkityksellinen teksti) 1. Tausta Komissio toimitti edellä mainitun Euroopan yhteisön perustamissopimuksen 95 artiklaan perustuvan ehdotuksen direktiiviksi Euroopan parlamentille ja neuvostolle 7. tammikuuta 2000 (KOM(1999) 594 lopullinen - 1999/0244 COD). Talous- ja sosiaalikomitea antoi lausuntonsa 29. maaliskuuta 2000. Alueiden komitea antoi lausuntonsa 12. huhtikuuta 2000. Euroopan parlamentti antoi lausuntonsa yhteispäätösmenettelyn mukaisesti ensimmäisessä käsittelyssä täysistunnossaan 14. kesäkuuta 2000. Komissio hyväksyi muutetun ehdotuksen (KOM(2000) 428 lopullinen) Euroopan parlamentin lausunnon seurauksena ja EY:n perustamissopimuksen 250 artiklan 2 kohdan mukaisesti 28. kesäkuuta 2000. Neuvosto vahvisti yhteisen kantansa määräenemmistöllä 31. heinäkuuta 2000. Komissio hyväksyi yhteisen kannan. Euroopan parlamentti teki 32 tarkistusta neuvoston yhteiseen kantaan toisessa käsittelyssä 13. joulukuuta 2000. Tässä lausunnossa esitetään komission kanta Euroopan parlamentin tarkistuksiin EY:n perustamissopimuksen 251 artiklan 2 kohdan kolmannen alakohdan c alakohdan mukaisesti. 2. Komission ehdotuksen tarkoitus Ehdotuksessa on muotoiltu aiempia tekstejä uudelleen. Tarkoituksena on yhdistää savukkeiden tervapitoisuudesta, tupakkatuotteiden merkinnöistä ja suussa käytettäväksi tarkoitetuista tupakkatuotteista annetut kolme sisämarkkinadirektiiviä (neuvoston direktiivi 89/622/ETY [1], sellaisena kuin se on muutettuna neuvoston direktiivillä 92/41/ETY [2], ja neuvoston direktiivi 90/239/ETY [3]) ja saattaa niiden säännökset ajan tasalle. Uusi ehdotus perustuu myös perustamissopimuksen 95 artiklaan sisämarkkinoiden yhdenmukaistamistoimenpiteenä. [1] EYVL L 359, 8.12.1989, s. 1. [2] EYVL L 158, 11.6.1992, s. 30. [3] EYVL L 137, 30.5.1990, s. 36. Ehdotuksessa pyritään - vähentämään tervapitoisuutta nykyisestä 12 mg:sta savuketta kohden 10 mg:aan. Kreikan osalta ehdotetaan poikkeusta joulukuuhun 2006 asti, koska halutaan ottaa huomioon, että Kreikassa viljellään korkeita tervapitoisuuksia sisältäviä tupakkalajikkeita ja että samanlainen poikkeus sisältyy jo vuonna 1990 annettuun direktiiviin. - asettamaan nikotiinin enimmäismääräksi 1 mg savuketta kohden. Joissakin jäsenvaltioissa on jo käytössä jäsenvaltion omat enimmäismäärät, mutta niitä on nyt selvästikin vaikea soveltaa, koska sisäiset rajatarkastukset on poistettu. - asettamaan hiilimonoksidin enimmäismääräksi 10 mg savuketta kohden. Hiilimonoksidin määrä on kiinteässä yhteydessä tupakan palamiseen, ja se voi vaihdella käytetyn suodattimen, paperin ja rei'ityksen sekä tupakkasekoituksen mukaan. Useat jäsenvaltiot ovat ehdottaneet toimenpiteitä hiilimonoksidin määrän rajoittamiseksi. - soveltamaan näitä enimmäismääriä kaikkiin yhteisössä valmistettuihin tuotteisiin, jotta varmistetaan, että EU:ssa valmistetut tuotteet, joita ei ole tarkoitettu sisämarkkinoille mutta jotka palautuvat niille, ovat valmistevaatimusten mukaiset. Näin vältetään lisäksi valvontaongelmat, joita syntyy, jos EU:ssa valmistetaan samanaikaisesti kahta tai useampaa tuotelinjaa, jotka on tarkoitettu ulkomaiseen tai kotimaiseen kulutukseen. Siirtymäkautta on ehdotettu. - mahdollistamaan, että jäsenvaltiot voivat edelleen vaatia tupakkatuotteiden ylimääräisiä mittauksia, kuten ne voivat nykyään tehdä, mutta asettamaan vaatimus, että testauslaboratorioiden on oltava hyväksyttyjä ja että mittausten tulokset on toimitettava komissiolle, jotta voidaan ajallaan päättää, pitäisikö näitä mittauksia vaatia yhteisön laajuisesti. - asettamaan savukepakkauksiin isommat varoitukset. Komissio ehdottaa, että enimmäismääriä koskevien varoitusten on katettava 30 prosenttia savukepakkauksen etuosasta, 40 prosenttia takaosasta ja 30 prosenttia pakkauksen kyljistä. Myös varoitusten sisältöä tarkistetaan. - velvoittamaan valmistajia ja maahantuojia ilmoittamaan lisäaineet sekä toksikologiset tiedot. - kieltämään harhaanjohtavat kuvaukset, kuten "kevyt, vähätervainen", ellei jäsenvaltio ole nimenomaisesti sallinut kyseisiä merkintöjä. - laatimaan säännöllisesti komission kertomuksia direktiivin täytäntöönpanosta ja esittämään tarvittaessa ehdotuksia. 3. Komission lausunto parlamentin esittämistä tarkistuksista 3.1 Komission kannan yhteenveto Komission kanta: Euroopan parlamentti teki 13. joulukuuta 2000 yhteensä 32 tarkistusta, joista komissio voi hyväksyä 22. Komissio voi hyväksyä kokonaisuudessaan tai osittain seuraavat tarkistukset: 1, 2, 4, 5, 7, 10, 12, 13, 15, 17, 21, 22, 23, 24, 26, 29, 30, 31, 34, 48, 50 ja 51. Komissio ei voi hyväksyä seuraavia tarkistuksia: 6, 16, 25, 28, 33, 40, 45, 46, 47 ja 49. Tarkistukset, joita komissio ei voi hyväksyä, käsittelevät lähinnä seuraavia seikkoja: viittaus geneettisesti muunnettuun tupakkaan, tupakkatuoteautomaatteihin merkittävät terveysvaroitukset, yksityiskohtaiset säännöt siitä, miten valmistajien on ilmoitettava tupakan ainesosat, vaatimus ehdottaa yhteistä ainesosaluetteloa määräpäivään mennessä ja tällaisen luettelon valmistumista odotettaessa määrättävä kielto käyttää riippuvuutta lisääviä ainesosia. Laatiessaan kantaansa parlamentin ehdottamiin tarkistuksiin komissio otti täysimääräisesti huomioon Euroopan yhteisöjen tuomioistuimen asiassa C-376/98, Saksa v. parlamentti ja neuvosto, 5. lokakuuta 2000 antaman tuomion. Kyseinen tuomio mitätöi tupakkatuotteiden mainonnasta annetun direktiivin 98/43/EY ja selkiytti edellytyksiä direktiivien antamiseksi EY:n perustamissopimuksen 95 artiklan tarjoaman oikeusperustan nojalla. 3.2 Parlamentin tarkistukset toisessa käsittelyssä Direktiiviehdotuksen oikeusperustaa koskevat tarkistukset - Tarkistukset 1, 2, 4 ja 15 Tarkistuksella 1 pyritään asiassa C-376/98 annetun tuomioistuimen tuomion (ks. kohta 3.1 edellä) perusteella lisäämään 133 artikla toissijaiseksi oikeusperustaksi kattamaan EU:ssa valmistettujen tupakkatuotteiden vienti. Komissio voi hyväksyä tämän tarkistuksen ainoastaan yhdessä tarkistusten 4 ja 51 kanssa, sillä näillä tarkistuksilla ehdotustekstiin sisällytetään nimenomainen viittaus "vientiin", mikä oikeuttaa ylimääräisen oikeusperustan hyväksymisen. Tarkistuksella 2 selvennetään tuomioistuimen antaman tuomion mukaisesti, että savukkeista poltettaessa syntyvän hiilimonoksidin suurinta sallittua määrää koskevilla säännöksillä pyritään poistamaan todellinen vaara sisämarkkinoiden toiminnan tieltä. Tarkistus voidaan hyväksyä, koska ehdotetulla johdanto-osan kappaleella on tarkoitus paremmin oikeuttaa yhdenmukaistettujen sääntöjen antaminen hiilimonoksidista ja siinä selitetään jäsenvaltioiden aikomusta säätää asiasta kansallisella tasolla, mikäli säädöksiä ei anneta yhteisön tasolla. Tuomioistuimen antaman tuomion huomioon ottavassa tarkistuksessa 4 viitataan nimenomaisesti Euroopan unionista vietäviin tupakkatuotteisiin. Tarkistus voidaan hyväksyä yhdessä tarkistuksen 1 kanssa. Viittaus "Euroopan yhteisöjen tuomioistuimen oikeuskäytäntöön" näyttää kuitenkin tarpeettomalta. Tarkistuksessa 15 lisätään sanat "pitäen lähtökohtana terveyden suojelun korkeaa tasoa" 1 artiklan viimeiseen virkkeeseen ja esitetään näin uudelleen komission alkuperäinen ehdotus. Tarkistusta ei voida kiistää, koska siinä lainataan EY:n perustamissopimuksen 95 artiklan 3 kohdassa tarkoitettuja terveyden suojelun korkeaa tasoa koskevia vaatimuksia. Määritelmiä muuttamaan pyrkivät tarkistukset - Tarkistukset 16 ja 17 Tarkistuksella 16 pyritään muuttamaan yhteistä kantaa geneettisesti muunnettuja organismeja koskevan muun yhteisön lainsäädännön ottamiseksi huomioon. Tämän tekstin lisääminen ei näytä perustellulta. On epäselvää, pitäisikö geneettisesti muunnetut organismit mainita, koska ehdotuksen artikloissa ei viitata niihin. Komissio saattaa kuitenkin hyväksyä sen johdanto-osan kappaleena, kuten tarkistuksessa 50 ehdotetaan. Tarkistuksella 17 halutaan sisällyttää paperi, suodatin, musteet ja liimat "ainesosan" määritelmään. Tarkistus voidaan hyväksyä, koska nämä osatekijät muodostavat myös osan niistä "ainesosista", joita käytetään tiettyjen tuotteiden valmistuksessa. Euroopan unionista vietävien savukkeiden sisältämän tervan, nikotiinin ja hiilimonoksidin enimmäismääriä koskevat tarkistukset - Tarkistus 51 Tarkistuksessa 51 ehdotetaan 3 artiklan soveltamisessa siirtymäkautta vientiin tarkoitettujen tuotteiden osalta siten, että artiklan säännöksiä pitäisi alkaa soveltaa vietäviin tuotteisiin vasta tammikuussa 2007. Tarkistus voidaan hyväksyä, koska siirtymäkausi ei aseta kyseenalaiseksi sitä periaatetta, että vietävien savukkeiden on lopulta määrä kuulua direktiivin soveltamisalaan. Täytäntöönpanon viivästyttäminen ratkaisisi valmistajien huolet - niiden on nimittäin saatava riittävästi aikaa tuotemerkkejä koskeviin järjestelyihin ja markkinointistrategioiden muuttamiseen. Siirtymäkauden ansiosta myös ehdotetulle tupakoinnin torjuntaa koskevalle Maailman terveysjärjestön puiteyleissopimukselle jäisi riittävästi aikaa kehittää kansainvälistä standardointia. Sovittelumenettelyn yhteydessä voitaisiin ehdottaa sopivaa tekstiä johdanto-osan kappaleeksi, esim. seuraavasti: "Tervan, nikotiinin ja hiilimonoksidin enimmäismäärien soveltamisessa vietäviin savukkeisiin voidaan ottaa käyttöön siirtymäjärjestelyt, jotta jäisi enemmän aikaa mahdolliselle tuotteiden muuttamiselle sekä vähemmän haitallisiin tuotteisiin tähtäävien uusien markkinointistrategioiden kehittämiselle." Mittausmenetelmiä koskevat tarkistukset - Tarkistukset 5, 12 ja 21 Tarkistuksessa 5 kehotetaan luomaan menettely standardien kehittämiseksi tupakansavun muiden ainesosien kuin tervan, nikotiinin ja hiilimonoksidin mittaamiseksi ja arvioimiseksi. Tällaisia standardeja ei vielä ole käytössä, ja ne olisi kehitettävä yhteistyössä Kansainvälisen standardoimisjärjestön kanssa. Komissio voi hyväksyä tämän tarkistuksen, koska se täydentää yhteisen kannan johdanto-osan 10 ja 11 kappaletta ja sen 11 artiklaa. Tarkistuksessa 12 komissiota kehotetaan esittämään asianmukaisia ehdotuksia standardeiksi ja mittausmenetelmiksi muiden tupakkatuotteiden kuin savukkeiden osalta. Tarkistus voidaan hyväksyä, koska se heijastelee paljolti johdanto-osan 21 kappaleen ja 11 artiklan 3 kohdan nykyistä sanamuotoa. Tarkistuksella 21 pyritään esittämään mittausten tulokset kansallisille viranomaisille aina, kun tupakkatuotteen ainesosien koostumusta muutetaan, eikä vuosittain. Tarkistus voidaan hyväksyä, koska suunniteltujen muutosten ilmoittaminen on parannus vuosittaiseen ilmoittamismenettelyyn. Tämä muutos hyväksyttiin komission muutetussa ehdotuksessa ja se näyttää perustellulta. Tekstiä voitaisiin kuitenkin muuttaa sovittelumenettelyssä, jotta vältetään tilanne, jossa jäsenvaltioille ilmoitettaisiin tarpeettomasti ainesosien mitättömistä muutoksista. Sopiva teksti voisi kuulua seuraavasti: Yhteisen kannan 4 artiklan 4 kohdan ensimmäinen alakohta: "Kohdan 3 mukaisesti suoritettujen mittausten tulokset on ilmoitettava ainakin vuosittain toimivaltaisille kansallisille viranomaisille, joille on lisäksi ilmoitettava ainesosien koostumuksen muuttamisesta." Pakkausmerkintävaatimuksia koskevat tarkistukset - Tarkistukset 6, 22, 23, 24, 25, 26, 28 ja 34 Tarkistuksella 6 lisätään johdanto-osaan kappale, jossa selitetään tupakkatuoteautomaatteja koskevien säännösten sisällyttämistä ehdotukseen. Komissio ei voi hyväksyä tarkistusta, koska sen mielestä tuoteautomaatteihin laitettavat varoitustekstit eivät kuulu tämän ehdotuksen soveltamisalaan. Komissio on kuitenkin valmis antamaan lausuman, jossa se esittäisi aikeensa tarkastella mahdollisia vaihtoehtoja, joilla on muu oikeusperusta eli kuluttajansuojaa käsittelevä EY:n perustamissopimuksen 153 artikla (ks. myös tarkistus 28). Tarkistuksessa 22 ehdotetaan yleisten varoitusten määrän lisäämistä kahdesta kolmeen (mukaan luettuina varoitukset, jotka koskevat passiivista tupakointia, vuosittaista tupakasta aiheutuvien kuolemantapausten määrää sekä syöpää ja sydäntauteja). Tarkistus voidaan hyväksyä osittain, jos nämä lisätekstit liitetään erityisvaroitusten luetteloon eikä komission ehdotuksessaan esittämää yleistä varoitusta ("Tupakointi tappaa / Tupakointi voi tappaa") muuteta. Toinen vaihtoehto sovitteluehdotukseksi voisi olla kolmannen varoituksen lisääminen kahden edellä mainitun yleisen varoituksen lisäksi yleiseen kantaan. Tämä kolmas varoitusteksti kuuluisi seuraavasti: "Älä vahingoita muita tupakoinnillasi". Kuten 5 artiklan 2 kohdan b alakohdassa, tekstissä on ehdottomasti mainittava vaatimus, että varoituksia on vuoroteltava siten, että taataan niiden säännöllinen esiintyminen. Tarkistuksessa 23 annetaan jäsenvaltioille mahdollisuus vaatia, että erityisvaroituksille osoitetussa tilassa on tupakoinnin terveysvaikutuksia havainnollistavia tai selittäviä värivalokuvia tai muita kuvia. Tarkistusta ei voida hyväksyä, koska värivalokuvien käyttöä varoituksina ei ole arvioitu osana tätä ehdotusta. Tätä osatekijää voitaisiin kuitenkin tarkastella 11 artiklassa tarkoitetun kertomuksen perusteella tarkistuksen 31 tavoitteen mukaisesti. Lisäksi jäsenvaltiot voivat 12 artiklan 2 kohdan nojalla mennä kansanterveyssyistä direktiivin säännöksiä pidemmälle, kunhan ne noudattavat perustamissopimuksen määräyksiä. Mitä tulee 5 artiklan 8 kohtaan, sovittelumenettelyssä olisi suotavaa korjata yhteisessä kannassa oleva asiavirhe (virheellinen ISO-koodi) sisällyttämällä mukaan tarkistuksen 27 teksti, josta ei äänestetty täysistunnossa. Tarkistuksessa 24 pyritään lisäämään yleisen terveysvaroituksen kokoa siten, että se kattaa 30 prosenttia siitä pakkauksen ulkopinnasta, jolle se painetaan, ja erityisvaroituksen kokoa siten, että se kattaa 40 prosenttia siitä pakkauksen ulkopinnasta, jolle se painetaan, kuten komission muutetussa ehdotuksessa esitettiin. Komissio voi hyväksyä tarkistuksen, sillä varoitusten koon suurentaminen parantaa niiden näkyvyyttä ja mahdollistaa sen, että tupakoitsijoille voidaan antaa enemmän tietoa erityisesti, jos Euroopan parlamentin varoitustekstit ovat yhteisessä kannassa esitettyjä pidemmät. Tarkistuksessa 25 ehdotetaan (muutetussa ehdotuksessa ja yhteisessä kannassa) esitetyn varoitusten pinta-alan lisäämistä muiden tuotteiden kuin savukkeiden vähittäismyyntipakkauksissa: ulkopinnaltaan yli 50 cm2:n (eikä 100 cm2:n) suuruisissa pakkauksissa varoitusten pinta-alan olisi katettava 15 cm2 (eikä 25 cm2) kunkin ulkopinnan osalta. Tarkistusta ei voida hyväksyä, koska sillä pyritään laajentamaan yhteisen kannan 5 artiklan 4 kohdassa säädetty poikkeus kaksinkertaiseksi. Komission mielestä tämä huomattava muutos ei ole perusteltu, koska se synnyttäisi syrjintää sikarilaatikoiden kohtelussa. Tarkistuksella 26 pyritään saamaan varoitusmerkinnät painettua pakkaukseen pysyvästi sekä sallimaan, että muissa tupakkatuotteissa kuin savukkeissa voidaan käyttää tarroja, kunhan niitä ei voi irrottaa. Komissio voi hyväksyä tarkistuksen, koska se on hyödyllinen lisäys ja selkiyttää sitä, että tarrojen käyttö on sallittua erityisesti muissa tupakkatuotteissa kuin savukkeissa, sillä tällaisten tuotteiden valmistusmäärät ovat pieniä ja laajemmista merkintävaatimuksista on vaikea selviytyä. Tarkistuksella 28 tähdätään siihen, että yleiset ja erityisvaroitukset merkittäisiin tupakkatuoteautomaatteihin ja että ne olisivat helposti luettavissa. Perusteluna on, että nämä automaatit houkuttelevat nuoria, jotka aikovat aloittaa tupakoinnin, koska niitä voi käyttää vuorokauden ympäri ja niitä ei valvota. Komissio katsoo, että tupakkatuoteautomaatit eivät kuulu tämän ehdotuksen alaan, eikä voi tämän vuoksi hyväksyä tarkistusta. Komissio on kuitenkin valmis antamaan lausuman, jossa se ilmoittaisi halukkuutensa tarkastella asiaa jonkin muun oikeusperustan (esim. kuluttajansuojan) nojalla, kuten se esitti myös tarkistuksen 6 osalta. Tarkistuksessa 34 ehdotetaan pidempää ja yksityiskohtaisempaa erityisvaroitusten luetteloa. Tarkistus voidaan hyväksyä osittain, koska useat näistä ehdotetuista erityisvaroitusten luetteloon sisältyvistä varoituksista pitävät paikkansa ja ne olisi hyödyllistä sisällyttää luetteloon. Tupakkatuotteiden ainesosia ja lisäaineita koskevat tarkistukset - Tarkistukset 49, 13, 47, 45 ja 29 Tarkistuksella 49 aiotaan kieltää sellaisten ainesosien käyttö, jotka lisäävät tupakkatuotteiden riippuvuutta aiheuttavia ominaisuuksia, koska tällaisten ainesosien käyttö saattaa tehdä tyhjäksi ehdotuksessa asetetut nikotiinin määrän rajoitukset. Komissio ei voi hyväksyä tarkistusta. "Riippuvuutta lisäävien" ainesosien kieltäminen on ennenaikaista, koska on tarpeen tarkastella lisäaineita koskevia tietoja, sillä niiden todellinen käyttö on ensin selvitettävä. Ei ole myöskään osoitettu olevan olemassa mitään kansallista lainsäädäntöä, joka kieltäisi tällaiset aineet tai sääntelisi niiden käyttöä näiltä osin, tai muitakaan esteitä vapaalle liikkuvuudelle. Tällaisten aineiden vaikutuksia koskeva tieteellinen näyttö on lisäksi epäselvää. Kompromissina voitaisiin tarkastella seuraavia vaihtoehtoja: johdanto-osan kappaleessa voitaisiin viitata perustamissopimuksen 95 artiklaan ja direktiivin 12 artiklan 2 kohtaan niiden jäsenvaltioiden osalta, jotka haluavat ottaa käyttöön direktiivissä säädettyjä toimenpiteitä tiukemmat kansalliset toimenpiteet, tai 6 artiklaan (ainesosien ilmoittaminen) tehtäviä muutoksia voitaisiin tarkastella 9 ja 10 artiklan (direktiivin mukauttaminen ja sääntelykomitea) yhteydessä. Tarkistuksella 13 täsmennetään johdanto-osan kappaleessa, että komission olisi laadittava yhteinen ainesosien luettelo. Tarkistus voidaan hyväksyä, koska sen muutettu sanamuoto - ensimmäisessä käsittelyssä esitettyyn sanamuotoon verrattuna - jättää riittävästi joustovaraa, jotta komissio voi säilyttää aloiteoikeutensa tulevan lainsäädännön osalta. Tarkistuksella 47 pyritään kieltämään sellaisten ainesosien käyttö, jotka lisäävät tupakkatuotteiden riippuvuutta aiheuttavia ominaisuuksia. Tarkistusta ei voida hyväksyä samoista syistä kuin tarkistusta 49, koska tiettyjä ainesosia koskevat säännökset olisivat tässä vaiheessa ennenaikaisia. Kompromissimahdollisuudet ovat kuitenkin samat kuin edellä esitettiin tarkistuksen 49 kohdalla. Tarkistuksessa 45 ehdotetaan yksityiskohtaisia sääntöjä valmistajien ja maahantuojien toimittamien ainesosaluetteloiden osalta vastaisuudessa. Tarkistusta ei voida hyväksyä sellaisenaan, sillä komissio katsoo yhteisen kannan tekstin soveltuvan paremmin ehdotuksessa tavoiteltuihin päämääriin. Tarkistus johtaisi savukkeiden ja muiden tupakkatuotteiden eriarvoiseen kohteluun ainesosien osalta. Kompromissi voitaisiin tehdä tarkistuksen jälkimmäisen kappaleen muutetun version pohjalta. Tarkistuksessa 29 edellytetään, että jäsenvaltiot julkistavat kunkin tuotteen ainesosaluettelon, josta käyvät ilmi poltettaessa syntyvän tervan, nikotiinin ja hiilimonoksidin määrät. Perusteluna on kuluttajien oikeus saada tietoa tuotteista. Tarkistus voidaan hyväksyä, koska sillä laajennetaan tiedotusvaatimusta poltettaessa syntyvän tervan, nikotiinin ja hiilimonoksidin määriin sekä "ainesosiin" eikä siinä puututa kauppasalaisuutta koskeviin säännöksiin. Harhaanjohtavia tuotekuvauksia koskevan kiellon rajoittamiseen pyrkivät tarkistukset - Tarkistukset 10 ja 30 Tarkistuksella 10 pyritään jättämään jotkin jo rekisteröidyt tavaramerkit kuvaavia ilmaisuja koskevan kiellon ulkopuolelle, silloin kun näitä ilmaisuja ei itse asiassa käytetä ilmoittamaan tiettyä savun ainesosien tasoa. Tarkistusta ei voida hyväksyä. Kompromissina voitaisiin kuitenkin hyväksyä seuraava teksti: - tarkistus 10, johdanto-osan 18 a kappale (uusi): "Tupakkatuotteiden pakkauksiin merkittävien kuvausten, kuten "vähätervainen", "erittäin kevyt", "kevyt" ja muut vastaavanlaiset ilmaisut, käyttö voi johtaa kuluttajaa harhaan antamalla virheellisesti sen vaikutelman, että tällaiset tuotteet ovat vähemmän haitallisia, sillä myös tupakointityyli vaikuttaa ratkaisevasti sisäänhengitettyjen aineiden määrään. Tämä seikka ei näy tällaisten tuotekuvausten käytössä. Kansallisten sääntöjen poikkeaminen näiltä osin toisistaan voi mahdollisesti haitata sisämarkkinoiden toimintaa." Tarkistuksessa 30 jätetään jotkin jo rekisteröidyt tavaramerkit kuvaavia ilmaisuja koskevan kiellon ulkopuolelle. Tarkistuksessa edellytetään lisäksi jäsenvaltioiden ilmoittavan asiasta komissiolle, joka esittää 11 artiklassa tarkoitetussa kertomuksessa kyseiset tiedot sekä mahdollisia ehdotuksia toimiksi, joita tarvitaan sisämarkkinoiden toiminnassa havaittujen ongelmien ratkaisemiseksi. Tarkistusta ei voida hyväksyä. Kompromissina voitaisiin kuitenkin hyväksyä seuraava teksti: - 7 artiklan 1 kohdan a alakohta (uusi): "Jäsenvaltioiden on toteutettava kaikki tarvittavat toimenpiteet varmistaakseen, että tupakkatuotteiden pakkauksissa ei käytetä tekstiä, nimiä, tavaramerkkejä, kuvia ja kuvioita tai muita merkkejä, joilla annettaisiin ymmärtää kyseisen tupakkatuotteen olevan muita vähemmän haitallinen, sanotun kuitenkaan rajoittamatta 5 artiklan 1 kohdan soveltamista." - 11 artiklan 3 alakohta: lisätään uusi luetelmakohta seuraavasti: "- 7 artiklan säännösten täytäntöönpanoon". Kertomuksen esittämiseen liittyvien vaatimusten muuttamiseen pyrkivät tarkistukset - Tarkistukset 31 ja 46 Tarkistuksella 31 pyritään laajentamaan komission 11 artiklan mukaisesti esittämän ensimmäisen kertomuksen alaa toimenpiteisiin, jotka olisi toteutettava direktiivin täydentämiseksi ja muuttamiseksi: terveysvaroitukset, pakkausmerkinnät, toksiineille altistumisen ja niiden haittojen arviointi, mahdollisesti vähemmän haitalliset tuotteet, mittausmenetelmät, toksikologiset tiedot. Tarkistuksessa mainitaan lisäksi sisämarkkinat, tieteellisiin tietoihin perustuva uusi kehitys sekä uudet kansainväliset standardit direktiivin mukauttamisen osatekijöinä. Tarkistus voidaan hyväksyä, koska siinä käsitellään yksityiskohtaisemmin aloja, joita on tarkasteltava tulevaa yhdenmukaistamista silmällä pitäen, sekä tämän ehdotuksen säännösten toimivuutta. Tarkistuksessa 46 esitetään, että parlamentti ja neuvosto antavat viimeistään 31. joulukuuta 2006 direktiivin, jossa säädetään ainesosien yhteisestä luettelosta. Komissio ei voi hyväksyä tarkistusta, koska se on ristiriidassa EY:n perustamissopimuksessa komissiolle myönnetyn lainsäädäntöalan aloiteoikeuden kanssa. Ehdotuksen 11 artiklassa tarkoitettuihin kertomuksiin voidaan kuitenkin tarvittaessa liittää ehdotuksia. Tästä huolimatta on huomattava, että ensimmäisessä kertomuksessa voitaisiin antaa ainesosien yhteistä luetteloa koskeva ehdotus ainoastaan, jos jäsenvaltiot toimittavat ainesosia koskevat tiedot ajallaan. Komissio voisi hyväksyä seuraavan tekstin: "Komissiota kehotetaan sisämarkkinoiden toiminnan kannalta esittämään 6 artiklan mukaisesti toimitettujen tietojen perusteella tarvittaessa ehdotus tupakkatuotteissa sallittujen ainesosien yhteisestä luettelosta ottaen huomioon muun muassa näiden ainesosien riippuvuutta aiheuttavan luonteen." Täytäntöönpanon määräaikoja muuttamaan pyrkivät tarkistukset - Tarkistus 33 Tarkistuksessa 33 tehdään muiden tuotteiden kuin savukkeiden osalta poikkeus, jotta niitä tuotteita, jotka eivät ole direktiivin mukaisia, voidaan pitää kaupan kolmen vuoden ajan direktiivin voimaantulon jälkeen. Komissio ei voi hyväksyä tarkistusta, koska direktiivin vastaisia tuotteita olisi tällöin markkinoilla liian pitkään eikä tarkistukselle ole taloudellisten perustelujen lisäksi esitetty muita aiheellisia perusteita. Myöskään tarkistuksen toteuttamisen kansanterveysvaikutuksia ei ole arvioitu. Muut tarkistukset - Tarkistukset 48, 50, 7 ja 40 Tarkistuksessa 48 kehotetaan arvioimaan näyttöön perustuvia väittämiä tupakkatuotteista, jotka on suunniteltu "riskittömämmiksi" tai joita markkinoidaan sellaisina tai joiden valmistajat väittävät olevan vähemmän haitallisia. Komissio hyväksyy tarkistuksen, koska ehdotetussa johdanto-osan kappaleessa viitataan 11 artiklan 3 alakohdan säännökseen, joka kuuluu myös hyväksytyn tarkistuksen 31 alaan. Tarkistuksella 50 pyritään ottamaan huomioon geneettisesti muunnettuja organismeja koskeva muu yhteisön lainsäädäntö. Komissio voi hyväksyä tarkistuksen johdanto-osan kappaleena, kuten tarkistuksen 16 osalta ilmoitettiin. Tarkistuksessa 7 todetaan, että aktiivisen ja passiivisen tupakoinnin välittömät ja välilliset yhteiskunnallis-taloudelliset kustannukset olisi arvioitava säännöllisesti ja julkaistava. Tarkistus voidaan hyväksyä, koska tämä on ollut komission käytäntönä esimerkiksi asiakirjojen KOM(96) 609 ja KOM(99) 407 osalta. Asiaa voitaisiin käsitellä asianmukaisten yhteisön kansanterveysohjelmien pohjalta - niihin voisi sisältyä viittaus tähän tehtävään, ja tämänkaltaista johdanto-osan kappaletta voitaisiin pitää hyväksyttävänä. Tarkistuksessa 40 pyritään tuomaan esiin, että tupakan viljelyä tuetaan Euroopan unionissa edelleen noin miljardilla eurolla vuodessa ja että tämä summa ei ole missään suhteessa varoihin, joita Euroopan unioni käyttää syövän sekä sydän- ja verisuonitautien ehkäisemiseen. Tarkistusta ei voida hyväksyä, koska yhteistä maatalouspolitiikkaa ei pitäisi käsitellä tämän sisämarkkinoita koskevan säädöstekstin yhteydessä. 3.3 Muutettu ehdotus Ottaen huomioon EY:n perustamissopimuksen 250 artiklan 2 kohdan Euroopan komissio muuttaa ehdotustaan kuten edellä esitettiin.